NaiveNeuron/SloPal huggingface dataset:
K. Tóthová, poslankyňa: (2007-07-03):
Ďalej by som chcela uviesť, že Ľudová strana – HZDS viackrát uviedla, že najradšej by videla bezplatné vysokoškolské štúdium tak denné, ako aj diaľkové. Ale stále opakujem názor, že v zmysle platnej ústavy nie je protiústavnosť platenia vysokého školstva. A pokiaľ tu boli názory o voľnosti súkromných vysokých škôl a neregulácie zákonom, dovolím si upozorniť na čl. 42 ods. 3 ústavy, kde je uvedené „zriaďovať iné školy ako štátne, t. j. aj súkromné a vyučovať v nich možno len za podmienok ustanovených zákonom“. Čiže ústava jasne prejudikuje, že tu musí byť zákon, musí byť regulácia a tieto školy môžu len to, čo je ustanovené zákonom. Preto napríklad pán poslanec Brocka, čo tu uvádzal, podľa môjho názoru nie je prijateľné a úplne žasnem, ako niektorí poslanci, ktorí boli tvrdo iní, dneska sú sociálni. (Potlesk.)
Pellegrini, Peter, predseda NR SR (2015-10-21):
Ďakujem pekne. Na vaše vystúpenie jedna faktická poznámka. Končím možnosť prihlásiť sa s faktickými poznámkami. Pán poslanec Blanár, nech sa páči.
Danko, Andrej, predseda NR SR (2016-12-07):
Prezentujme sa a hlasujme. (Hlasovanie.) Prítomných 133, za 90, proti 17, zdržalo sa 26 poslancov. Konštatujem, že sme uvedený návrh schválili.
A. Belousovová, podpredsedníčka NR SR: (2009-06-03):
Slovo má pani poslankyňa Tóthová.
Figeľ, Ján, podpredseda NR SR (2013-12-03):
Ďakujem pekne. Na vystúpenie pána poslanca Brocku sú štyri faktické poznámky. Nech sa páči, Helena Mezenská s prvou.
Jurinová, Erika, podpredsedníčka NR SR (2012-07-26):
Žiadate si doplňujúcu otázku? Nech sa páči.
Šimko, Jozef, poslanec NR SR (2021-04-01):
Ďakujem pekne. Vážený pán predsedajúci, vážený pán premiér, hneď v úvode mi dovoľte, vážený pán premiér, aby som vám zagratuloval k zvoleniu alebo teda k menovaniu do tejto významnej, dôležitej funkcie v rámci Slovenskej republiky. Áno, ja by som kus opačne otočil kus karty. Som predsedom krízového štábu mesta Rimavská Sobota, my pravidelne, môžem povedať otvorene, že týždenne sa zaoberáme so situáciou práve s COVID-om-19. Ak sa pamätáte, ešte predminulé týždne sme boli v čiernej zóne, dneska tá situácia v našom meste i celom okrese sa zlepšila. Mali sme isté problémy aj napríklad, ako sa tomu ľudove hovorí, tzv. čiernom meste, Dúžavská cesta, kde v Rimavskej Sobote, obdobne ako na Luníku IX, žije veľké množstvo občanov rómskeho pôvodu. Pre vašu informáciu, 1 156 evidovaných Rómov mám práve na tomto sídlisku. Ja som včera dal pokyn otestovať toto sídlisko, no, bohužiaľ, Rómovia neprišli. Celkove sa testovania zúčastnilo 120 Rómov a pre moje veľké, ako by som povedal, milé prekvapenie bolo, že jedine, jediného pozitívneho sme zistili. Pán premiér, skutočne, ja som počúval vaše vystúpenie, je to skutočne kultivované a slušné vystúpenie, hodné skutočne predsedu vlády Slovenskej republiky a verím tomu, že svitá na lepšie časy v rámci celej Slovenskej republiky. Ale na druhej strane ja si dovolím otvorene povedať, že nie som si istý, či je to nutnosť predlžovať momentálne, nutnosť predlžovať núdzový stav na území Slovenskej republiky. Práve z dôvodov tých, ako som povedal, že tá situácia sa zlepšuje. Však dneska ráno som pozeral správy, myslím, niečo, tritisíc nejakých dvadsať-tridsať ľudí je v nemocniciach, kým ešte pred mesiacom bolo skoro 4-tisíc ľudí, tak tá situácia sa zlepšila. Tak neviem skutočne, či je ešte nutné predlžovať núdzový stav, ako o tom rozhodla vláda Slovenskej republi... (Prerušenie vystúpenia časomerom.)
Bugár, Béla, podpredseda NR SR (2019-10-16):
Pani spravodajkyňa, chcete zaujať stanovisko? Nie. Prerušujem rokovanie o tomto bode programu. Teraz by malo nasledovať druhé čítanie o návrhu poslancov Mariána Kéryho, Martina Nemkyho na vydanie zákona, ktorým sa mení a dopĺňa zákon č. 180/2014 Z. z. 
o podmienkach výkonu volebného práva, tlač 1579. Vzhľadom k tomu, že ešte prebiehajú rokovania aj teda s ministerstvom, pán predkladateľ požiadal o to, aby tento zákon bol preložený na budúci týždeň na stredu, a to po zákonoch ministerstva alebo teda ministerky vnútra. Je všeobecný súhlas? (Súhlasná reakcia pléna.) Ďakujem pekne. A budeme pokračovať druhým čítaním o návrhu poslancov Aleny Bašistovej, Magdalény Kuciaňovej a Erika Tomáša na vydanie (predsedajúci si odkašľal), pardon, zákona, ktorým sa mení a dopĺňa zákon č. 112/2018 Z. z. o sociálnej ekonomike a sociálnych podnikoch, tlač 1622. Pani poslankyňa Bašistová, ako navrhovateľka máte slovo, nech sa páči. (Rokovanie o návrhu poslancov Národnej rady Slovenskej republiky Aleny Bašistovej, Magdalény Kuciaňovej a Erika Tomáša na vydanie zákona, ktorým sa mení a dopĺňa zákon č. 112/2018 Z. z. o sociálnej ekonomike a sociálnych podnikoch a o zmene a doplnení niektorých zákonov a ktorým sa menia a dopĺňajú niektoré zákony , tlač 1622.)
M. Záhumenský, poslanec: (2009-06-30):
Ale jednu poznámku si neodpustím k Tokajskej oblasti. Myslím si, že najväčšiu obavu producenti v Tokajskej oblasti vlastníci pozemkov, vlastníci vinohradov mali práve vo svojej existencii vtedy, keď si ty viedol rokovania s Maďarskou republikou o kreovaní Tokajskej oblasti, o jej veľkosti, keď si sa v medzinárodnom dohovore zaviazal znížiť výmeru, si sa zaviazal oklieštiť obce, ktoré budú patriť do Tokajskej oblasti, keď si prijímal maďarské návrhy jednoznačne, ktoré boli v neprospech pestovateľov v Tokajskej oblasti. Vo svojom vystúpení si hovoril o akýchsi obavách vlastníkov a producentov v tejto oblasti o svoju prácu, o tom, že ich víno by sa mohlo, povedzme, spracovávať v Bratislave alebo niekde inde. Myslím si, že treba poďakovať predchádzajúcej vláde, že takúto dohodu, akú si ty urobil, neprijala. Že ju neratifikovala, zachránila Tokajskú oblasť, aby tento jedinečný slovenský región, vinársky región, bol zachovaný v celej svojej veľkosti tak ako kedysi ešte za Márie Terézie a vlastníci vinohradov a pozemkov mohli rozširovať práve svoju produkciu a mohli svoje pozemky využiť na pestovanie jedinečného vína. Keby to bolo na tvojom videní a na tvojich dohodách, tak pánboh s nimi, čo by tam v tejto oblasti bolo. Ďakujem.
Šeliga, Juraj, podpredseda NR SR (2021-02-24):
Pán poslanec Muňko, nech sa páči.
M. Číž, podpredseda NR SR: (2007-06-28):
Ďalšou vyžrebovanou otázkou je otázka, ktorú položila pani poslankyňa Katarína Tóthová – prítomná v sále – a to otázka adresovaná ministrovi spravodlivosti Slovenskej republiky a podpredsedovi vlády Štefanovi Harabinovi. Otázka znie: „Pán minister, pripraví rezort, ktorý vediete, zákon, ktorý stanoví, kedy ide o úžeru?“ Nech sa páči, pán minister, odpovedajte na otázku a oznámte ukončenie odpovede. Ďakujem. Š. Harabin, podpredseda vlády a minister spravodlivosti SR: Ďakujem za slovo, vážený pán predsedajúci. Ďakujem za otázku, pani profesorka, pani poslankyňa. Viem, že to je vaša téma, ktorou ste atakovali ministerstvo spravodlivosti už v minulosti, keď bol predložený návrh zákona zo strany pána poslanca Lipšica, ktorý mal riešiť túto otázku. Vážená pani poslankyňa, zákon je pripravený a prebieha pripomienkové konanie. V priebehu dvoch týždňov by mal byť predložený na Legislatívnu radu vlády. Ide o balíček legislatívnych zmien v boji proti zatiaľ legálnej úžere a zneužívaniu inštitútu dobrovoľných dražieb. V praxi si v súčasnosti vyrábame generáciu bezdomovcov, ide častokrát o občanov zo slabších sociálnych skupín, pretože mnohým spoločnostiam nejde o požičiavanie peňazí, ale ide o nehnuteľnosti, ktorými ručia. Následne dochádza k rýchlym prevodom nehnuteľností a pôvodný majiteľ skončí na ulici. Inak máme však veľký problém s lobingom spoločností, ktoré dnes robia pre pár tisícové pôžičky z občanov, ešte raz opakujem, bezdomovcov a sú neúmerné množstvá podaní na katastri, pokiaľ ide o prevod nehnuteľností v súvislosti s týmito prípadmi. Očakávame mediálnu kampaň, aj keď sa chcem poďakovať niektorým novinárom, ktorí priniesli už pravdivé príbehy ľudí, ktorí sa stali obeťami týchto spoločností. Verte mi, že nespíme, ale spoločnosti vďaka zlej legislatíve majú momentálne zlatú horúčku. Inak, podobné pravidlá sú vo Francúzsku, Portugalsku, Grécku, v 21 štátoch Spojených štátoch amerických a v susednom Poľsku. Rovnako navrhnuté legislatívne zmeny sú v súlade so smernicami EÚ o ochrane spotrebiteľa. Skončil som, pán predsedajúci.
Beblavý, Miroslav, poslanec NR SR (2018-05-09):
Ďakujem pekne. Na úvod mi dovoľte s poľutovaním konštatovať, že videl som, že pán kolega Hrnko bol chvíľu prihlásený s faktickou poznámkou, potom sa odhlásil, takže sa od neho asi nedočkáme... (Prerušenie vystúpenia predsedajúcim.)
M. Číž, podpredseda NR SR: (2009-10-29):
(Hlasovanie.) Prítomných 131 poslancov, za 79 poslancov, zdržalo 52 poslancov. Konštatujem, že tieto návrhy zo spoločnej správy sme schválili.
Jurzyca, Eugen, poslanec NR SR (2017-12-13):
Ďakujem pekne. Chcem sa vyjadriť k tomu, či verejný dlh a jeho dnešná úroveň je katastrofa alebo nie je. Znesie porovnanie s inými krajinami, ale platí jednoznačne, že v zlých časoch sa vláda môže zadlžiť, v dobrých časoch musí ten dlh splatiť. A čísla hovoria, že v roku 2008 sme mali dlh 28,5 % z HDP, v ´12. to bolo 52,2 a v ´16. 51,8. Čiže v ôsmom 28, teraz takmer 52. Nie veľmi to vraciame a z tohto pohľadu podľa mňa to katastrofa je. A koniec poznámky bude spočívať v tom, že mám pocit, že som sa jasne vymedzil ako opozičný poslanec voči vládnej politike. Nepotrebujem a nemyslím si, že je v záujme Slovenska, aby som k takémuto vymedzeniu musel vždy pribaliť jeden alebo dva kamene.
Danko, Andrej, predseda NR SR (2019-04-02):
Pán poslanec Petrák.
Hrnčiar, Andrej, podpredseda NR SR (2017-06-21):
Ďakujem. Pýtam sa či sa chce prihlásiť niekto do rozpravy ústne. Končím možnosť nahlásiť sa do rozpravy ústne. Nech sa páči, pani poslankyňa Jurinová.
Marcinková, Vladimíra, poslankyňa NR SR (2023-03-14):
Ďakujem. Rozsiahlejšie zareagujem potom v slove, ktoré som si vypýtala, ale tu kolegovia povedali, že tento zákon vznikol na popud politikov a nie na popud lekárov, alebo že sa k nemu nevyjadrujú dostatočne zdravotníci. Tak ja som sa s väčšinou zdravotníkov, s ktorými som sa ja bavila, a tento zákon vznikol na popud zdravotníkov, prvý impulz vznikol práve na oddeleniach detskej onkológie, ktoré mali tú skúsenosť, že kým u nich dovolili mať prítomnosť rodiča, tak ten onkologický pacient, keď išiel na iné oddelenie kvôli nejakej inej komplikácii, tak tam toho rodiča nepustili a práve táto heterogenita uplatňovania tohto práva bola veľmi škodlivá pre priebeh toho zotavovania sa detského onkologického pacienta, ktorý bol zvyknutý, že tri mesiace na detskej onkológii bol s tým svojím rodičom, prišiel na iné oddelenie, ako je detská onkológia, a zrazu mu to neumožnili. Čiže toto boli naozaj veci z praxe, ktoré ma viedli k tomu, aby sme sa tejto téme venovali a aby sme to nastavili tak, aby to bolo vo všetkých podmienkach vlastne rovnako uplatňované po vzore krajín, ako je napríklad Česko, kde nepovažujem ako keby nejaký diametrálny rozdiel medzi tými problémami aplikačnej praxe, ktoré vyvstali tam a ktoré môžu vyvstať u nás. Práve preto ich aj upravujú v metodickom pokyne, veľmi realisticky ich tam popisujú. Čiže s týmto, s týmto nesúhlasím, ale, ako som povedala. K pani Horváthovej sa potom vyjadrím neskôr. Ááá, vy ste sa pýtali, že prečo je tam účinnosť vlastne nastavená na ten rok 2024. Tak vychádzali sme z toho, že sme chceli dať aj na žiadosť ministerstva zdravotníctva taký priestor, aký žiadali na vytvorenie podzákonného predpisu, ktorý by dolaďoval detaily vlastne tejto právnej úpravy. Ja som za to, aby účinnosť bola čo najskôr. Ale som človek konštruktívny, ktorý v tomto chcel naozaj vyjsť v ústrety.
Hrnčiar, Andrej, podpredseda NR SR (2017-06-15):
Vážené panie poslankyne, vážení páni poslanci, otváram tretí rokovací deň 18. schôdze Národnej rady Slovenskej republiky. Na dnešnom rokovacom dni o ospravedlnenie požiadali poslanci Karol Galek, Juraj Kolesár a Igor Matovič. Podľa schváleného programu pristúpime k rokovaniu o návrhu na voľbu generálneho riaditeľa Rozhlasu a televízie Slovenska . Návrh má parlamentnú tlač 565. Chcem vás informovať, že do začiatku rokovania o tomto bode programu podali poslanci návrh, aby sa táto voľba uskutočnila tajným hlasovaním. Teraz dávam slovo predsedovi výboru pre kultúru a médiá poslancovi Dušanovi Jarjabkovi, aby návrh uviedol a informoval Národnú radu o prerokovaní návrhu vo výbore.
Pellegrini, Peter, predseda NR SR (2024-01-25):
Pán poslanec Gašpar.
Paška, Pavol, poslanec NR SR (2011-12-14):
Ďakujem pekne. Vážený pán predseda, dámy a páni, kolegyne, kolegovia, dovoľte, aby som v mene poslaneckého klubu SMER – sociálna demokracia podal informáciu o výsledku porady o stanoviskách pri hlasovaní. Mandát, ktorý som jednoznačne a nespochybniteľne dostal od všetkých členiek a členov poslaneckého klubu, je, aby som jednak požiadal pani premiérku Ivetu Radičovú a vládu Slovenskej republiky, aby z tak vážnej ústavnej inštitúcie nerobila trhací kalendár, a naplnila všetky sľuby, ktoré podpísala v memorande s predstaviteľmi Lekárskeho odborového zväzu, a zároveň ma klub splnomocnil na to, aby som vyzval kolegyne a kolegov zo strán vládnej koalície, aby v tomto inak obvykle pokojnom predvianočnom čase prestali traumatizovať ľudí na Slovensku a napĺňať ich obavy z nedostupnosti zdravotnej starostlivosti, aby hlasovali za pozmeňujúci návrh, ktorý sme predložili, ktorý má zrušiť transformáciu, aby schválili zákon. Ďakujem. (Potlesk.)
Hajšelová, Petra, poslankyňa NR SR (2023-02-02):
Prosím, pán predseda, aby ste dali hlasovať o tom, že Národná rada prerokuje návrh zákona v druhom čítaní.
F. Petrák, poslanec: (2002-08-19):
J. Migaš, predseda NR SR: Hlasujeme o druhom návrhu. Dodatok k tlači 1640a. O druhom, máte to pred sebou, nech sa páči. Gestorský výbor odporúča neschváliť. Hlasujeme o čl. 3, druhý bod. (Hlasovanie.) Prítomných je 116 poslancov, za 28, proti 43, zdržalo sa 44, nehlasoval 1. Tento návrh sme neschválili. Ďalší.
Paška, Pavol, predseda NR SR (2014-01-31):
Pekné predpoludnie, dámy a páni, budeme pokračovať hlasovaním o prerokovaných bodoch. Poprosím pána poslanca Senka, aby uviedol v druhom čítaní hlasovanie o vládnom návrhu zákona č. 206 o múzeách a galériách. Je to tlač 778. (Hlasovanie o vládnom návrhu zákona, ktorým sa mení a dopĺňa zákon č. 206/2009 Z. z. o múzeách a o galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Zb. o priestupkoch v znení neskorších predpisov a ktorým sa menia a dopĺňajú niektoré zákony , tlač 778.)
R. Kaliňák, poslanec: (2005-09-22):
V každom prípade historické pramene k tejto problematike sú, bohužiaľ, veľmi kusé a my sme sa pokúsili o to, aby sme v spolupráci s Historickým ústavom spracovali akúsi štatistiku, aké boli približne obete v tom čase. Podľa získaných informácií invázia vojsk varšavskej päťky spôsobila mnohé ľudské tragédie od 21. do 31. augusta 1968. V dôsledku ich invázie na Slovensku zahynulo 26 osôb a 181 ich bolo zranených. Na uliciach miest a mestečiek zomierali predovšetkým mladí ľudia. A v údajoch o obetiach za poslednú dekádu augusta 1968 sa hovorí, že vo Východoslovenskom kraji zahynulo 11 osôb a 125 ich bolo zranených, v Stredoslovenskom kraji bolo 5 mŕtvych a 14 zranených, v Západoslovenskom kraji zahynulo 5 ľudí a 14 osôb bolo zranených. V Bratislave bolo potom 5 mŕtvych a 28 zranených. V nasledujúcich týždňoch a mesiacoch sa počet obetí ešte zvýšil, pretože okupačné vojská pri potýčkach s miestnym obyvateľstvom použili strelné zbrane. V polovici septembra 1968 boli priame škody spôsobené intervenciou na Slovensku približne 314 mil. Kčs. V tomto prípade však išlo len o škody spôsobené na komunikáciách a budovách. Rád by som zdôraznil, že tieto obete neboli obeťami pre ich politické presvedčenie, neboli úplne obeťami pre ich konkrétnu činnosť, ale boli to často ľudia, ktorí sa stali obeťami, pretože boli v nesprávnom čase na nesprávnom mieste. Tieto osoby sme do týchto chvíľ neodškodňovali, a preto si myslím, že by sme tak urobiť mali a je to naša morálna povinnosť. Poukazujem aj na to, že v Českej republike prednedávnom zákon, ktorý je v podstate rovnaký s týmto zákonom, bol prijatý. Rovnako tak vychádzame z týchto súm aj v prípade súm, čo sa týka odškodnenia, ktoré predpokladá návrh zákona. Podľa toho návrhu, ktorý je predložený, sa predpokladá dosah na štátny rozpočet zhruba vo výške 75 mil., a to za predpokladu, že by sa prihlásili všetky obete a všetci pozostalí po obetiach okupácie Varšavskej zmluvy. Počas obdobia, odkedy bol tento zákon predložený do Národnej rady, až do tejto chvíle, som sa už stretol s viacerými poslancami, ktorí mi povedali svoje pripomienky a svoje výhrady. Mnohé z nich, myslím si, sú jednoznačne akceptovateľné. Jednak som hovoril s kolegami jednak o veci, ktorá sa dotýkala ustanovenia, ktoré hovorí o zranených a znásilnených. Je to vec, ktorú, si myslím, v druhom čítaní môžeme, samozrejme, upraviť. A rovnako tak aj otázka výšky odškodneného, ktorá by podľa názorov ďalších kolegov mala reflektovať na výšku odškodného, ktoré je na Slovensku prideľované v ostatných prípadoch, s pohľadom na časovú os, kedy sa uvedené škody stali, aj z pohľadu inflácie a ostatných ekonomických ukazovateľov. Čiže z tohto pohľadu, samozrejme, túto vec možno otvoriť v druhom čítaní a upraviť tak, aby sa tento zákon stal právnom normou, ktorú podporuje celý parlament. Ďakujem pekne za pozornosť.
Šimečka, Michal, podpredseda NR SR (2024-01-11):
Pardon, pardon. Pán poslanec Viskupič.
Krošlák, Ján, poslanec NR SR (2021-06-22):
Ďalej budeme hlasovať o druhom pozmeňujúcom a doplňujúcom návrhu pána poslanca Šudíka.
Šedivcová, Viera, poslankyňa NR SR (2013-10-24):
Teraz budeme hlasovať o návrhoch podaných poslancami v rozprave.
Garaj, Milan, poslanec NR SR (2023-10-25):
Sľubujem. (Potlesk.)
B. Bugár, podpredseda NR SR: (2006-02-02):
Vážené panie poslankyne, vážení páni poslanci, prosím vás, aby ste sa upokojili. Pristúpime k jednotlivým hlasovaniam. Prosím pána poslanca Horvátha, aby uviedol jednotlivé hlasovania k vládnemu návrhu zákona, ktorým sa mení a dopĺňa zákon č. 312/2001 Z. z. o štátnej službe a o zmene a doplnení niektorých zákonov v znení neskorších predpisov a o zmene a doplnení niektorých zákonov (tlač 1393). (Ruch v sále.) Páni poslanci! Pán poslanec Vavrík! Pán poslanec Horváth, nech sa páči ako spravodajca.
Hrnčiar, Andrej, podpredseda NR SR (2018-09-14):
Ďakujem. Vyhlasujem všeobecnú rozpravu za skončenú. Pýtam sa, že či... Pardon, tri faktické poznámky. Nech sa páči, pani poslankyňa Zimenová.
P. Abrhan, poslanec: (2009-04-29):
Pani predsedajúca, skončil som, prosím, otvorte rozpravu.
Remišová, Veronika, poslankyňa NR SR (2019-10-15):
Ďakujem, pán predseda. Budem mať dva procedurálne návrhy, preto poprosím o čas. Vzhľadom na mimoriadne závažnú situáciu, ktorá ohrozuje samotné základy štátu Slovenskej republiky, žiadam, aby Národná rada Slovenskej republiky v súvislosti s informáciami o korupcii v justícii a na prokuratúre prijala uznesenie v nasledujúcom znení: Národná rada žiada vládu Slovenskej republiky, aby vzhľadom na zverejnenú komunikáciu Mariana Kočnera v rámci svojich ústavných kompetencií prijala všetky opatrenia, ktoré budú viesť k náprave nežiaduceho štátu v justícii a na prokuratúre, k obnove dôvery občanov v tieto inštitúcie a zabezpečila plnú súčinnosť všetkých štátnych zložiek a podmienky na nezávislé, okamžité a razantné vyšetrovanie, ktoré bude viesť k dôslednému potrestaniu všetkých, ktorí porušili služobnú prísahu či zneužili svoju právomoc danú zákonom. Uznesenie budete mať priložené v prílohe. Druhý...
M. Číž, podpredseda NR SR: (2009-04-21):
Ešte prosím kľud, vážení páni poslanci, buďte takí láskaví, už nemáme toho veľa, ešte chvíľu poprosím o pozornosť. Slovo má pán poslanec Lipšic.
Jurinová, Erika, podpredsedníčka NR SR (2014-11-10):
Toto nie je ale faktická poznámka. Pán poslanec Martvoň s procedurálnym. (Reakcia z pléna.) Pán poslanec Jarjabek, nevykrikujte. Pán poslanec Martvoň, nech sa páči.
Danko, Andrej, predseda NR SR (2019-01-30):
Prosím, prezentujme sa a hlasujme. (Hlasovanie.) Prítomných 143 poslancov, za 77, proti 4, zdržalo sa 62. Konštatujem, že sme uvedený návrh schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
Hrnčiar, Andrej, podpredseda NR SR (2017-11-30):
Pani poslankyňa Dubačová.
Petrák, Ľubomír, poslanec NR SR (2015-04-15):
Ďakujem za slovo, pani predsedajúca. Pán kolega Zajac, no, ak hovoríte, že sme sa opili mocou, myslím, že ste ako absolútne vedľa. Jasným dôkazom toho je to, že mňa za také vystupovanie, ako vystupoval pán kolega Přidal, mimo pravidiel rokovacieho poriadku, ste niekoľkokrát v tejto sále vypli, keď ste viedli tento parlament. Nie vy, ale vládne zoskupenie, ktorého členom bolo KDH. A teraz poďme k podstate veci, čo vám na tomto celé hlavne vadí. Vám vadí jedna jediná vec, že podľa vášho názoru existovala kasta nedotknuteľných, tak ako je v Indii, a medzi nich patrili predsedovia politických strán. Na túto kastu nedotknuteľných sa teraz siahlo a z toho ste úplne, úplne zhrození. Jediný, na ktorého sa mohlo siahať z predsedov politických strán, je predseda Fico, na ktorého ste si nalepili terč a striafate sa zo všetkých strán, čo považujete za absolútne správne. Buďte korektní a podľa toho sa chovajte. Ak by sme hovorili dôvody, prečo má byť pán predseda, teda podpredseda parlamentu odvolaný, tak nech vysvetlí, prečo pred nadobudnutím právoplatnosti rozsudku so Skanskou vyplatil mimosúdnou dohodou 20 mil. euro. Ak hovoríte o usporení v serióznej súťaži a že sa stavali diaľnice za primerané ceny. Opýtajte sa všetkých dodávateľov, a vy o tom všetci dobre viete, pán Zajac, vy ste bol štátnym tajomníkom na ministerstve dopravy, bol ste štátnym tajomníkom na ministerstve dopravy. Ako ste sa chovali k dodávateľom? Ako ste sa, ako ste sa chovali, ako ste sa chovali ku všetkých dodávateľom, keď ste si ich pozvali na koberec? (Reakcie z pléna, prerušenie vystúpenia predsedajúcou.)
Zemanová, Anna, poslankyňa NR SR (2017-09-06):
Rozhodla som sa pre faktickú, i keď zvažovala som, že sa ešte prihlásim do ústnej rozpravy, ale už pani ministerke to nespravím, aby zajtra ráno musela chodiť. (Povedané so smiechom.) Takže ja chcem len toľko povedať, že aj tu z týchto čísel vidno tie argumenty, že prečo ten zákon o nájme poľnohospodárskej pôdy bude komplikovaný, pretože jednoducho pozemkové úpravy nie sú v dostatočnej miere vyhotovené. Tie čísla hovoria samo osebe, len 376 katastrálnych území je zapísaných do katastra, 68 pozemkových úprav je rozpracovaných, ďalších 200 bolo vypísaná verejná súťaž, ktorá bola zrušená, čo považujem za, za chybu, možno až úmysel. Ja by som povedala, že Slovenský pozemkový fond by mohol byť aktívnejší napríklad aj pri usporadúvaní pozemkov po diaľnicami. Nemuseli obrovské finančné prostriedky sa vynakladať na výkupy pozemkov, ak by pri známych stavbách došlo k pozemkovým úpravám tak, aby pod tieto veľké investície sa urobili pozemkové úpravy, či diaľnice, alebo iné strategické výstavby. Si myslím, že Slovenský pozemkový fond v tomto duchu mohol byť aktívnejší, a to, že nebol aj v minulosti, asi vyhovovalo mnohým subjektom, pretože mohlo potom dôjsť vlastne k takým tichým zámenám a oslovovaní pozemkov, ktorí, ľuďom, ktorí vlastne ani nemali šajnu, že nejaké pozemky vlastnia, a urobenie si vlastne pozemkových úprav individuálne ako nejakí podnikatelia. Ja pozemkový fond, samozrejme, je to správa o činnosti, treba si ale spomenúť aj na správu ombudsmanky k tejto činnosti a čítať túto správu s porozumením a vo vzťahoch.
Müllerová, Emília, poslankyňa NR SR (2015-11-24):
Vážená pani predsedajúca, vážené pani poslankyne, páni poslanci, vážený pán minister, dovoľte, aby som vystúpila ako spravodajkyňa výboru k vládnemu návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1780a), a informovala vás o spoločnej správe výborov. Národná rada Slovenskej republiky uznesením č. 2067 zo 7. októbra 2015 pridelila uvedený návrh zákona na prerokovanie ústavnoprávnemu výboru a výboru pre zdravotníctvo. Zároveň rozhodla, že výbor pre zdravotníctvo bude gestorským výborom. Výbory prerokovali návrh zákona v stanovenej lehote. Gestorský výbor nedostal žiadne stanoviská poslancov, ktorí nie sú členmi výborov, ktorým bol návrh zákona pridelený. Ústavnoprávny výbor súhlasil s návrhom zákona a odporučil ho Národnej rade Slovenskej republiky schváliť. Výbor pre zdravotníctvo súhlasil s návrhom zákona a odporučil Národnej rade predložený návrh zákona schváliť s pozmeňujúcimi a doplňujúcimi návrhmi. Gestorský výbor rokoval dňa 10. novembra 2015 o návrhu zákona a odporučil Národnej rade návrh zákona schváliť s odporúčanými pozmeňujúcimi a doplňujúcimi návrhmi. Časť IV spoločnej správy obsahuje štyri pozmeňujúce návrhy. Gestorský výbor odporučil hlasovať o bodoch 1 až 4 spoločne s návrhom gestorského výboru schváliť ich. Pani predsedajúca, skončila som, môžete otvoriť rozpravu, do ktorej sa hlásim ako prvá.
Uhliarik, Ivan, poslanec NR SR (2013-04-16):
Ďakujem pánovi poslancovi Brockovi. K pánovi poslancovi Jasaňovi. Ak si dobre spomínate, pán poslanec, boli ste v minulom období takisto poslancom. Vláda Ivety Radičovej dala na oddlženie nemocníc viac ako 300 mil. eur práve preto, aby tieto nemocnice sa prestali zadlžovať, a poslanci SMER-u vtedy schválili zákon o netransformácii týchto nemocníc. Čiže to je fakt č. 1. Čo sa týka ostatných vecí alebo toho faktu č. 2, nikdy sme, či už ja ako bývalý minister, alebo vláda Ivety Radičovej, neplánovali znárodniť súkromný majetok a neplánovali sme nanútiť dvom miliónom občanom Slovenskej republiky, aby boli nasilu poistení v jednej zdravotnej poisťovni. Toto sú fakty. Ďakujem pekne.
Blanár, Juraj, podpredseda NR SR (2022-04-28):
Pán poslanec, vypršal vám čas.
Jurinová, Erika, podpredsedníčka NR SR (2014-11-10):
Dávam slovo pánovi ministrovi. Nech sa páči.
Puci Róbert, Martin, poslanec NR SR (2017-12-08):
Ďakujem pekne. V rozprave nevystúpil žiaden poslanec, preto, prosím, pán predsedajúci, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Ľ. Kaník, minister práce, sociálnych vecí a rodiny SR: (2005-03-21):
Navrhovaná zmena vytvára priestor na slobodné rozhodnutie rodiča, či sa bude starať o dieťa do veku do troch rokov osobne, alebo si vyberie fyzickú alebo právnickú osobu, ktorá poskytne dieťaťu najkvalitnejšiu starostlivosť v čase, keď vykonáva zárobkovú činnosť a nestráca tak úzky kontakt s trhom práce. Z tohto dôvodu sa novo navrhuje vymedzenie riadnej starostlivosti ako jednej z podmienok nároku na rodičovský príspevok. Štát však aj naďalej bude podporovať rodičov, ktorí sa rozhodnú ostať doma a starať sa o svoje dieťa osobne, a to platením poistného na zdravotné poistenie, dôchodkové poistenie a starobné dôchodkové sporenie v celkovej sume cirka 2 640 korún mesačne. Zároveň sa navrhuje vypustiť možnosť poskytovania jednorazového rodičovského príspevku druhému rodičovi. V prípade súčasného nároku na rodičovský príspevok a nároku na materské sa navrhuje prednostné poskytovanie materského ako dávky nemocenského poistenia. Vzhľadom na to, že v niektorých prípadoch výška materského môže byť nižšia ako rodičovský príspevok, navrhuje sa poskytovať rodičovský príspevok aj popri poberaní materského ako doplnok materského do sumy rodičovského príspevku. Týmto riešením sa odstráni nerovnosť finančného zabezpečenia rodičov v čase starostlivosti o dieťa do troch, respektíve šiestich rokov veku a podporia sa predovšetkým nízkopríjmové rodiny. V súvislosti s navrhovanými zmenami poskytovania rodičovského príspevku sa navrhujú zmeny zákona o sociálnom poistení, ktorými sa zabezpečí poskytovanie nemocenského, ošetrovného a dávky v nezamestnanosti poistencom, ktorí počas poberania rodičovského príspevku nevykonávajú zárobkovú činnosť, zachovanie v súčasnosti platného právneho stavu. Ďakujem za pozornosť.
Blaha, Ľuboš, podpredseda NR SR (2023-12-13):
Pán poslanec Jozef Pročko, nech a páči.
B. Bugár, podpredseda NR SR: (2003-09-10):
Nech sa páči, môžeme konečne pristúpiť k hlasovaniu.
Figeľ, Ján, 1. podpredseda vlády a minister dopravy, pôšt a telekomunikácií SR (2010-10-21):
Pán poslanec, ja som proti rodinkárstvu, proti korupcii, proti klientelizmu. To hovorím predtým, teraz, aj zajtra. A preto vám chcem povedať, vážený pán poslanec, že som svojho švagra nikam nedosadil. Nikam nedosadil. Išlo výhradne o rozhodnutie Národnej diaľničnej spoločnosti, ktorá hľadala odborníka na riešenie problému stavby obchvatu Svidníka. Vy ste z východu. Ste z Medzilaboriec a tak by ste sám mohli zhodnotiť, ako to tam vyzerá, v akom stave sú cesty na celom východe, a osobitne na severovýchode. NDS sa dohodla s odborníkom, o ktorého mali záujem stavebné firmy. Pán Ungrady sa rozhodol, že ponúkne riešenie, pretože túto stavbu poznal a pozná. Pred prijatím ponuky upozornil na príbuzenský vzťah s vedúcim alebo šéfom rezortu. Vedenie NDS malo záujem o riešenie problému, a tak ho touto úlohou poverilo. Poverilo. A riešenie, s ktorým prišiel, je predpokladám, po nedávnych rokovaniach súčasťou zásadnej zmeny, ktorá po roku je aj potrebná, aby obchvat Svidníka bol naozaj dobudovaný a odovzdaný. Hovoríte o významnom poste. Tak tento post je významný hlavne tým, že stavba obchvatu Svidníka bola významne zbabraná v minulých rokoch. A viedol to váš kolega, váš poslanec, neviem či je tu, pán Choma. V snahe o dosiahnutie termínov, ktoré pôvodne boli stanovované v pokojnom a dostatočnom rozsahu, na štyridsaťosem mesiacov, bola výstavba zazmluvnená na osemnásť, na osemnásť mesiacov. Pán poslanec, stavba je ako chlieb. Potrebuje aj svoj čas. Aj chlieb potrebuje vykysnúť a dobre upiecť. Nedá sa to urýchliť viac, než hovorí technológia. Stavba obchvatu Svidníka mala byť odovzdaná do užívania ešte v jari minulého roka. Doteraz nie je v takom stave, aby po nej mohli jazdiť kamióny do Poľska alebo z Poľska, ktoré dnes v tisícoch prechádzajú cez mesto Svidník. Inžinier Ungrády je dočasne poverený vedením odboru investícií NDS v Prešove s hlavnou základnou úlohou, zabezpečiť odovzdanie obchvatu Svidníka do užívania. Zdá sa, že aj vďaka riešeniu, ktoré navrhuje, bude cesta odovzdaná už do konca roka, možno, že aj do Vianoc. Je v mojom eminentnom záujme, aby prestal akýsi hon alebo škandalizovanie tak voči mojej osobe, alebo voči osobe inžiniera Ungrádyho, a aby na tomto mieste bolo zorganizované riadne výberové konanie. Prioritou NDS momentálne je doriešiť túto stavbu, ktorá je najdrahšou korčuliarskou dráhou toho času v Európe. Dvadsaťpäť mil. eur leží ľadom. NDS ma uistila, že spúšťa riadne výberové konanie na miesto vedúceho odboru investícií NDS v Prešove a výber oznámi do konca mesiaca. Pán poslanec, nie rodinkárstvo, vážne a úprimne, ale na druhej strane odborníci by nemali byť znevýhodňovaní, pretože majú niekoho príbuzného na ministerstve alebo na ministerskej stoličke. Slovensko je natoľko malé, že takmer každý je tu s každým príbuzný. Nejde ani o generálneho riaditeľa, ani o člena predstavenstva alebo dozornej rady. Opakujem, o poverenie na konkrétnu úlohu. Je to radový výkonný manažér, ktorý sa zodpovedá vedeniu spoločnosti. Nejde o politicky nominovaného človeka. Ďakujem pekne.
Kollár, Boris, predseda NR SR (2022-06-28):
Ďakujem pekne. (Prerušenie rokovania o 12.01 hodine.) (Pokračovanie rokovania o 14.00 hodine.)
Sulík, Richard, predseda NR SR (2011-02-11):
Ďakujem pekne. S faktickou poznámkou sa prihlásil pán poslanec Pado, uzatváram možnosť. Nech sa páči.
Suja, Miroslav, poslanec NR SR (2021-07-01):
Ďakujem za slovo, pán podpredseda. Jaro Karahuta, aktívna ochrana a náletové dreviny sú podľa mňa dve rôzne veci. To hovoríme o náletových drevinách, to nemá s aktívnou ochranou nič spoločné, ja si myslím. Súhlasím s tebou, že zmena musí byť. Áno, zmena musí byť, ale ja si konkrétne myslím, že táto zmena a takýmto spôsobom je zlá. To je môj názor a za tým si stojím a nielen môj, ale aj viacerých profesných organizácií. Poslanec Filip Kuffa, 50% parkov chcú dať bezzásah, 50%, ale veď to je cesta do pekla. Páni kolegovia, počuli ste tie percentá, koľko má Švajčiarsko, Rakúsko, Nemecko percent a koľko má Slovensko? Viete, aký to dosah bude mať, starostovia, starostky, primátori, čo ste tu neboli? Veď to bude mať dosah aj na váš rozpočet. Vy chcete lesy zelené alebo hnedé? Lebo ak chcete zelené, tak nemôže byť bezzásah, lebo tam, kde je bezzásah, tie stromy sú všetky hnedé. A pani poslankyňa Pleštinská zo skupiny pročkovcov, viete, vy beriete tri platy, vy beriete tri platy, vám je úplne jedno, čo tí ľudia a ako to pocítia. Vy si tu dovolíte povedať, že ste tu rok a pol a vy vidíte dennodenne chodiť kamióny s guľatinou dreva do Poľska a vy neurobíte absolútne nič? Poslankyňa najsilnejšej vládnej strany, ktoré spadá tento vývoz pod vaše ministerstvo. Pani poslankyňa, ale vy sa hanbite toto vôbec povedať a tu priznať. Beriete plat ako poslankyňa národnej rady, ako poslankyňa VÚC-ky a ako starostka, ako starostka. A vy poviete, že sledujete jeden a pol roka, že sa vyváža guľatina a za jeden a pol roka ako poslankyňa najsilnejšej vládnej strany ste neurobili absolútne nič. To znamená len jedno. pročkovcom, pročkovcom sú ľudia ukradnutí. A tak ako predtým aj teraz nemusím k vám chodiť, lebo vidím, že kto na mňa vykrikuje, keď rozprávam. Ja som vtedy išiel k vám len kvôli tomu, aby som vedel, prečo na mňa vykrikujete, keď rozprávam. Máte možnosť sa prihlásiť.
B. Bugár, podpredseda NR SR: (2005-06-24):
(Hlasovanie.) Prítomných 134 poslancov, za 128, proti 1 zdržali sa 3, 2 nehlasovali. Konštatujem, že návrhy pána poslanca Miššíka sme schválili. J. Drgonec, poslanec: Napokon nám zostáva pozmeňujúci návrh, ktorý predložila pani poslankyňa Laššáková.
Kuffa, Štefan, poslanec NR SR (2014-02-05):
Ďakujem za slovo. Vážený pán podpredseda, vážená pani predkladateľka, kolegovia, kolegyne, dovoľte mi, aby som ako spravodajca predniesol návrh tohto zákona. V súlade s § 73 ods. 1 zákona o rokovacom poriadku som bol určený Výborom Národnej rady Slovenskej republiky pre zdravotníctvo za spravodajcu k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a úhradách za služby súvisiace s poskytovaním zdravotnej starostlivosti v znení neskorších predpisov a o zmene a doplnení niektorých zákonov. Na základe uvedeného podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa po formálnoprávnej stránke všetky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti uvedené v legislatívnych pravidlách. Ako sa uvádza v dôvodovej správe, predkladaný návrh zákona je v súlade s Ústavou Slovenskej republiky, s ostatnými zákonmi a medzinárodnými zmluvami, ktorými je Slovenská republika viazaná, s právnymi predpismi Európskej únie. Dôvodová správa uvádza, že predložený návrh zákona nebude mať nepriaznivý dopad na verejné financie, nepredpokladá sa negatívny vplyv na zamestnanosť, životné prostredie a podnikateľské prostredie. Súčasťou predloženého návrhu zákona je stanovisko Ministerstva financií Slovenskej republiky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 775 z 8. novembra 2013 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady Slovenskej republiky pre zdravotníctvo. Odporúčam, aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Ďakujem.
Hrnčiar, Andrej, podpredseda NR SR (2018-10-16):
Ďakujem. Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Do rozpravy sa neprihlásil... (Reakcia z pléna.) V rozprave, hej? Nech sa páči.
Krajniak, Milan, minister práce, sociálnych vecí a rodiny SR (2022-10-19):
Ďakujem pekne, pán podpredseda. Týmto zákonom rozširujeme sociálnu ekonomiku na Slovensku o tzv. rodinné podniky, ktoré na dobrovoľnej báze v prípade, že sa rozhodnú, sa môžu registrovať ako registrované rodinné podniky alebo evidované rodinné podniky a na základe toho budú môcť v novom rozpočtovom období eurofondov žiadať v schémach pomoci o pomoc. Je to dobrovoľná vec. Chcem upozorniť krátko pani poslankyne, pánov poslancov, že ste dostali list od pána Ondruša, bývalého štátneho tajomníka ministerstva práce, ktorý tento zákon kritizuje, a je tam jeden bod, ku ktorému sa chcem vyjadriť. My znižujeme podporu pre regis... pre sociálne podniky tzv. integračné, ktoré doteraz na človeka so zdravotným postihnutím mohli poberať 75 % jeho, nazvime to, ceny práce alebo podporu na 75 % ceny práce. Toto ponechávame, pokiaľ ide o človeka, ktorý je invalidom, ale mali sme veľmi, veľmi veľa prípadov, kedy v registrovaných sociálnych podnikoch pracovali ľudia, ktorí mali potvrdenie od lekára, že ich bolí chrbát, alebo mali Crohnovu chorobu, alebo mali vysoký krvný tlak a na základe toho poberali tú podporu na úrovni 75 %. Preto sme sa rozhodli tieto dve skupiny rozdeliť. 75-percentnú podporu budú dostávať tí, ktorí sú invalidi, to je v návrhu, 55-percentnú podporu budú dostávať tí, ktorí majú nepriaznivý, dlhodobo nepriaznivý zdravotný stav, a súčasne bude tam posudok úradu práce, sociálnych vecí a rodiny. Chápem, že je to nepopulárne opatrenie, ale aj táto novela vznikla na základe praxe a dlhoro... a povedal by som dlhých debát s našimi kolegyňami a kolegami na úradoch práce. A keďže chceme dávať aj z nového rozpočtového obdobia veľa peňazí na podporu sociálnych podnikov a ja ich považujem za veľmi dobrý prvok v slovenskej ekonomike, tak chceme vylúčiť to, aby namiesto tých, ktorí naozaj si to plne zaslúžia, sme vynakladali zbytočne veľké peniaze aj na takých, ktorí vlastne len chcú využiť tento zákon. Preto na to upozorňujem vopred. Som pripravený na debatu. A opäť platí tak, ako doteraz o každom mojom návrhu zákona, že v druhom čítaní som pripravený debatovať. Všetci máte so mnou skúsenosť, že nemám problém akceptovať pozmeňujúce návrhy, ale na túto jednu vec som chcel upozorniť vopred, pretože si myslím, že táto protiargumentácia je falošná. Myslím si, že každý, kto je inva... kto je invalid, tak si zaslúži tú doterajšiu plnú podporu 75 %, ale tí ostatní by mali byť posúdení a mal by tam byť dlhodobo nepriaznivý zdravotný stav. Tá podpora v tomto prípade je navrhovaná na 55 %. Ďakujem.
P. Csáky, podpredseda vlády SR: (2002-07-11):
J. Migaš, predseda NR SR: Ďalšiu otázku položil pán poslanec Bohunický. Otázka znie. Áno, nie je tu. Čiže, pán poslanec Ošváth, vaša otázka: „Predseda ANO Pavol Rusko ako prvý kritizoval Národnú radu Slovenskej republiky za neschválenie ústavného zákona o ochrane verejného záujmu pri výkone funkcií verejného činiteľa. (To je zákon o konflikte záujmov.) Je podľa vás takýto postup morálny, ak jediný poslanec ANO v Národnej rade Slovenskej republiky pri hlasovaní o tomto zákone nebol prítomný na hlasovaní?“ Pán podpredseda vlády, nech sa páči.
Glváč, Martin, podpredseda NR SR (2017-10-13):
Ďakujem. S reakciou pán poslanec Žarnay.
Hrnčiar, Andrej, podpredseda NR SR (2019-06-19):
Tri faktické poznámky. Nech sa páči, pán poslanec Heger.
Grendel, Gábor, podpredseda NR SR (2020-09-29):
Bude, pán poslanec, len ešte prejdeme na tie úvodné formality ohľadne voľby podpredsedov NKÚ a potom vyhlásim prestávku. Procedurálny návrh, pán poslanec Žiak.
A. Belousovová, podpredsedníčka NR SR: (2007-10-16):
Na faktické poznámky bude reagovať pán poslanec Brocka. Nech sa páči, pán poslanec.
Figeľ Ján, podpredseda NR SR (2014-03-26):
Pán poslanec, pán kolega, myslím, že toho máte na viac než chvíľu.
Janckulík, Igor, poslanec NR SR (2018-02-06):
Dajte hlasovať o pozmeňujúcom návrhu pána poslanca Zelníka, ktorý obsahuje dva body. Budeme o nich hlasovať spoločne.
Ľ. Mušková, poslankyňa: (2005-03-16):
V mojom pozmeňujúcom návrhu práve sa snažím riešiť tento problém, kde navrhujem v bode 11 § 7 ods. 10 v prvej vete za textom: „bežného kalendárneho roka“ vložiť bodku. Ostatný text až do 16 rokov započítanej praxe a tiež poslednú vetu vypustiť. Môj pozmeňujúci bod, v bode 16 návrhu zákona v § 30 a) ods. 2 za text: „k 30. júnu 2005“ sa vkladá bodka. Nasledujúci text: „až do 16 rokov započítanej praxe“ a nasledujúca veta, ktorá je predposlednou v texte, vypustiť. Posledná veta sa ponecháva. Tretí bod, ktorý som navrhla, bolo to pripravené už prv, ako prešiel aj pani poslankyni Brestenskej návrh v našom výbore, je presne ten problém, o ktorom tu hovorili viacerí, že teda nútime pedagógov zo zákona, aby sa vzdelávali, celoživotne, aby získavali druhú kvalifikačnú skúšku, nielen prvú, ale aj druhú, ale podľa zákona pri tejto druhej kvalifikačnej skúške nemajú zaručené aj nejaké ohodnotenie, a preto môj tretí pozmeňujúci návrh, a prosím hlasovať o ňom osobitne, lebo pravdepodobne, ak prejde návrh z nášho výboru, bude môj pozmeňujúci návrh v treťom bode bezpredmetný. Poprosím vás o podporu aspoň mojich prvých dvoch návrhov. Ďakujem vám veľmi pekne za pozornosť. (Potlesk.)
M. Číž, podpredseda NR SR: (2006-12-13):
Nech sa páči, slovo má pán Prokopovič.
F. Devínsky, poslanec: (2006-12-12):
Návrh na vyslovenie súhlasu Národnej rady Slovenskej republiky s návrhom na ratifikáciu Medzinárodného dohovoru proti dopingu v športe pridelil predseda Národnej rady na rokovanie dvom výborom, a to Výboru Národnej rady Slovenskej republiky pre zdravotníctvo a výboru pre vzdelanie, mládež, vedu a šport. A súčasne ako gestorský výbor určil výbor pre vzdelanie, mládež, vedu a šport. Oba výbory v určených termínoch prerokovali túto parlamentnú tlač a zhodne odporúčajú Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s Medzinárodným dohovorom proti dopingu v športe. Gestorský výbor na základe stanovísk poslancov výboru vyjadrených v rozprave k tomuto návrhu odporúča Národnej rade Slovenskej republiky vysloviť súhlas s Medzinárodným dohovorom proti dopingu v športe. Návrh na uznesenie je prílohou tejto správy. Ďakujem, pán predsedajúci. Prosím, otvorte rozpravu.
Vašečka, Richard, poslanec NR SR (2013-12-04):
Ďakujem za slovo. Ja by som chcel podporiť kolegyňu Evu Horváthovú a Janku Žitňanskú v tomto pozmeňujúcom návrhu ako učiteľ. Na strednej škole som sa stretol s týmto uznávaním certifikátov. Myslím si, že je to pomôcka a dobrá vec pre študentov, rodičov aj učiteľov, ak by sme porovnávali maturitu z anglického jazyka a nejaký certifikát kvalitný, tak by som si položil otázku, že ak niekto chce sa ďalej vzdelávať v anglickom jazyku alebo nejakom inom, tak že či si bude potrebovať viac doštudovať v prípade, že bude mať certifikát, alebo že bude mať maturitu. Ja osobne by som vsadil na, na tú maturitu, že bude musieť sa viac venovať tým záležitostiam. Samozrejme, to závisí aj od školy a nebál by som sa toho, že si študenti nebudú nejak plniť svoje povinnosti na štúdiu toho cudzieho jazyka v treťom, príp. štvrtom ročníku, ak ten certifikát budú mať. Je to v podstate práca navyše, ktorá sa im môže vrátiť v podobe toho, že im odpadne jedna, jedna záťaž, ktorou je maturita. Samozrejme, nemyslím si, že je to nejaká dramatická vec, ktorá by priniesla nejaké výrazné zhoršenie alebo, naopak, zlepšenie. Myslím si a prihováram sa za to a podporujem tento pozmeňovák, aby to zostalo v dnešnej podobe, aby tú možnosť študenti, rodičia a škola mali. Ďakujem.
Figeľ, Ján, podpredseda NR SR (2015-02-18):
Dušan Jarjabek.
Blanár, Juraj, podpredseda NR SR (2022-11-10):
Ďakujem vám, pani kolegyňa Pleštinská. Vážené panie poslankyne, páni poslanci, konštatujem, že Národná rada Slovenskej republiky v tajnom hlasovaní odvolala poslankyňu Janu Bittó Cigánikovú z funkcie predsedníčky výboru pre zdravotníctvo. Teraz poprosím pani overovateľku Luciu Drábikovú, aby oznámila výsledok verejného hlasovania o návrhu na voľbu podpredsedu Najvyššieho kontrolného úradu, je to parlamentná tlač 1260. Nech sa páči, máte slovo. (Výsledok verejného hlasovania o návrhu na voľbu podpredsedu Najvyššieho kontrolného úradu Slovenskej republiky , tlač 1260.)
Bugár, Béla, podpredseda NR SR (2017-06-20):
Nech sa páči, prezentujme sa a hlasujme. (Hlasovanie.) Prítomných 147 poslancov, za 124, 23 poslancov za zdržalo hlasovania. Konštatujem, že sme sa rozhodli, že ktorým výborom pridelíme tento návrh zákona, takisto aj lehoty výborov pre prerokovanie v jednotlivých výboroch. Teraz bude hlasovanie, pardon, v treťom čítaní o návrhu uznesenia k návrhu na vyslovenie súhlasu Národnej rady s Dodatkom protokolu o ťažkých kovoch z roku 1998 k Dohovoru o diaľkovom znečisťovaní ovzdušia (tlač 545). Pán poslanec Antal, máte slovo. (Hlasovanie o návrhu na vyslovenie súhlasu Národnej rady Slovenskej republiky s Dodatkom k Protokolu o ťažkých kovoch z roku 1998 k Dohovoru o diaľkovom znečisťovaní ovzdušia prechádzajúcom hranicami štátov z roku 1979 , tlač 545.)
Jarjabek, Dušan, poslanec NR SR (2013-05-28):
Ďakujem veľmi pekne. Ja chcem poďakovať pánovi spravodajcovi, že vystúpil, tak ako vystúpil, profesionálne, veľmi korektne a veľmi fundovane, lebo naozaj o tom to celé je. A ťažko rozprávať alebo protirečiť niekomu, kto si ani neprečíta zákon. Kto jednoducho nevie, čo v tom zákone je, čo jednoducho je povinnosťou predsedu Rady pre vysielanie a retransmisiu, aké sú kompetencie rady, na čo dohliada výbor. Ale to sú všetko veci, ktoré sa dajú, samozrejme, ospravedlniť aj zdôvodniť. Proste je to tak. Ja by som skutočne, je mi, na druhej strane je mi ľúto, že nevystúpili k tomuto tí ľudia, ktorí majú týchto, o tomto zákone aj o tejto správe, najviac informácií, ja neviem, Dano Krajcer, alebo povedzme Janka Žitňanská, keď sa na ňu pozerám, to je tiež poslankyňa, ktorá sa zaoberá médiami, ja neviem, Jožo Viskupič a tak ďalej a tak ďalej. Náročky menujem tých poslancov, ktorí nie sú zo SMER-u, ale ktorí veľmi fundovane vystupujú na výbore, veľmi fundovane sa zaoberajú touto problematikou, a všetkých tých, ktorí by o tejto problematike chceli čosi vedieť. Aby sme sa tuná nemuseli takýmto spôsobom doťahovať a počúvať tu naozaj veci, na ktoré sa nedá reagovať, ktoré sú úplne scestné a úplne proste to sú hlúposti. Všetkých by som chcel poprosiť, nech sa páči, tie zasadnutia výboru sú verejné a budem ja veľmi rád, a ostatní poslanci presne takisto, keď sa všetci tí, ktorí chcú debatovať o médiách, nech sa týchto rokovaní zúčastňujú na našom výbore. Tie debaty sú tam veľmi ostré, tie debaty sú tam veľmi silné, dovolím si tvrdiť, veľmi paragrafovo fundované. A určite, určite aj s patričným výsledkom. A dovolím si tvrdiť, že opozično-koaličným. Takže všetkých pozývam na výbor, nech sa páči. A o to kratšie sa budeme baviť nefundovane tu. Ďakujem za pozornosť.
Bugár, Béla, doterajší podpredseda NR SR (2012-04-04):
Jozef Burian.
Kollár, Boris, predseda NR SR (2021-10-20):
Prosím, prezentujme sa a hlasujeme. (Hlasovanie.) Prítomných 134 poslancov, za 86, proti 24, zdržalo sa 22, 2 nehlasovali. Konštatujem, že sme tento návrh schválili.
Žiga, Peter, minister hospodárstva SR (2016-12-08):
Ale môžme, keď máte ešte otázku.